חדשות 2 | פורסם 02/05/11 20:18 חיזוק ממלכתי למאבק: רעיית ראש הממשלה שרה נתניהו הצטלמה לקמפיין נגדי גירוש ילדי העובדים הזרים, זאת במסגרת פרויקט של עמותת "ילדים ישראלים" ועיתון Time Out תל אביב.
אתמול נפגשה נתניהו במעון ראש הממשלה בירושלים עם אסתר אייקפהאי בת ה- 12, בת לעובד זר, כוכבת הסרט זוכה האוסקר "Stranger no more", המועמדת לגירוש.
במהלך השיחה בין השתיים סיפרה אשת ראש הממשלה לאסתר על פעילותה למען השארת ילדי מהגרי העבודה בישראל, על פנייתה לשר הפנים אלי ישי והבטיחה להמשיך ולפעול למענה ולמען חבריה גם בעתיד.
אסתר סיפרה לגב' נתניהו על משפחתה, על אמה שנפטרה כשהייתה בת 8 והדגישה כי טוב לה בארץ. השתיים אף ניגנו יחד בפסנתר וחלקו סיפורים על אהבתן ללימודי התנ"ך.